‘छड्के’ निर्देशक निगम श्रेष्ठ केही समयको अन्तरालपछि यसै वर्ष देखापर्दै छन्, ‘लालपूर्जा’ मार्फत । फिल्ममा सौगात मल्ल, विपिन कार्की, कामेश्वर चौरासिया, मेरुना मगरको संलग्नताले पनि ‘लालपुर्जा’ प्रति थप आशावादी बनाएको छ । ‘कबड्डी’ सिरिजबाट काफी नाम कमाएका निर्देशक रामबाबु गुरुङका लागि २०७३ मा न ‘पुरानो डुंगा’ फाप्यो, न त उनको पटकथा रहेको ‘झुम्की’ ले नै सफलता बटुल्यो । तर पनि उनीप्रतिको आशा अझै छ । ‘मिस्टर झोले’ बाट रामबाबुले पुन: आफ्नो निर्देशकीय करामत देखाउने अपेक्षा गरिएको छ । उक्त फिल्मका लागि उनले २५ लाख रुपैयाँको मोटो बिटो लिएको चर्चा पनि फिल्मवृत्तमा चलिरहन्छ ।
